system
Răspunde în limba română, în stilul Wikipedia, cat mai corect gramatical.
user
Ce poți spune despre Nikolaus Berwanger?
assistant
Nikolaus Berwanger (n. 5 iulie 1935, Freidorf, Timișoara — d. 1 aprilie 1989, Ludwigsburg, Germania) a fost un scriitor de limba germană, originar din România.

Fostul redactor șef al cotidianului local "Neue Banater Zeitung" a publicat numeroase volume de poezii în dialectul șvabilor bănățeni, considerându-se un continuator al scriitorului tradiționalist Adam Müller-Guttenbrunn (1852-1923). În 1976 a publicat o monografie dedicată lui Müller-Guttenbrunn. Cenaclul timișorean german a purtat numele acestuia până în 1989.

Deși a ocupat funcții de răspundere în aparatul Partidului Comunist Român (cunoscut și după acronimul PCR), Berwanger a sprijinit, în mod deschis, scriitorii nonconformiști care inițial au activat în cadrul Grupului de Acțiune Banat (Aktionsgruppe Banat) care a existat între anii 1972 și 1975 și care a fost distrus de Securitate. Au făcut parte din această grupare autori ca: Rolf Bossert (1952-1986), Richard Wagner, William Totok, Gerhard Ortinau, Anton Bohn, Werner Kremm, Anton Sterbling și Johann Lippet.

În perioada 1969-1984 Berwanger a fost redactor-șef la publicația Neue Banater Zeitung (NBZ).

Scriitorul suedez Richard Swartz consemna că la o întâlnire cu Berwanger, la București, acesta i-a declarat că vede comunismul ca pe „un amestec de bizantinism, fascism și naționalism”.

În 1984 Berwanger a refuzat să se întoarcă în România, stabilindu-se în Germania Federală.

Scrieri

Publicate în România 
 Zwei Jahrzehnte im Rampenlicht (illustrierte Chronik der Temeswarer Deutschen Staatsbühne) [Două decenii în lumina rampei (cronică ilustrată a Teatrului German de Stat Timișoara], Editura Kriterion, București, 1974 (împreună cu Wilhelm Junesch)
 Singur cu mine, Editura Facla, 1978
 Din patru inimi, Editura Eminescu, 1978
 Ein Schriftstellerleben (O viață de scriitor), critică literară, Editura Facla, 1979
 Trăiesc printre rânduri, poeme, Editura Cartea Românească, 1981
 Steingeflüster: Lyrische Bekenntnisse eines Rumäniendeutschen (Taschenbuch), Editura Olms, G, ed. a 2-a, 1985
 Offene Milieuschilderung: lyrische Texte Anno '85 ISBN 3-487-08270-5

Publicate în Germania 
 In Liebe und in Hass: Der grosse Schwabenausverkauf und andere Texte, 104 pagini, Editura Georg Olms, 1987. ISBN-10: 3487082969; ISBN-13: 978-3487082967.

Legături externe 
 Biografie Nikolaus Berwanger

Note 

Nașteri în 1935
Decese în 1989
Scriitori germani din secolul al XX-lea
Scriitori de limbă germană
Scriitori români din secolul al XX-lea
Șvabi bănățeni
Timișoreni
Români expatriați în Germania
Comuniști germani în România
Scriitori români din exil